**ADATKEZELÉSI TÁJÉKOZTATÓ**

**KÖZÉRDEKŰ ÖNKÉNTESI TEVÉKENYSÉGHEZ**

A Magyar Nemzeti Múzeum, mint adatkezelő (a továbbiakban: „Adatkezelő”) a tevékenységét támogatni kívánó személyek **közérdekű önkéntesi tevékenységhez kapcsolódó** személyes adatainak kezeléséről az alábbi adatkezelési tájékoztatást adja.

1. **Bevezetés**

Amikor Ön kitölti a Magyar Nemzeti Múzeum önkéntes jelentkezési kérdőívét egyes személyes adatait adja át részünkre. Az Adatkezelő elsődleges feladata, hogy meghatározza az általa kezelt adatok körét, az adatkezelés jogalapját, célját, az adatkezelés eszközeit, módját, valamint biztosítsa az adatvédelem alkotmányos elveinek az adatbiztonság követelményeinek érvényesülését, és megakadályozza a személyes adatokhoz való jogosulatlan hozzáférést, az adatok megváltoztatását és jogosulatlan nyilvánosságra hozatalát, vagy felhasználását, valamint biztosítsa a törlés, sérülés, megsemmisülés elleni védelmet.

A Magyar Nemzeti Múzeum nagy súlyt fektet arra, hogy adatkezelési folyamatai megfeleljenek azEurópai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679 Rendeletének (a továbbiakban: **„Rendelet**”) és az információs önrendelkezési jogról és az információszabadságról szóló 2011. évi CXII. törvény (a továbbiakban: **„Infotv.**”), valamint az adatkezeléssel és adatvédelemmel összefüggő egyéb releváns jogszabályok, például a közérdekű önkéntes tevékenységről szóló 2005. évi LXXXVIII. törvény (a továbbiakban: „**Kötv.**”) előírásainak.

Az adatkezelés a Magyar Nemzeti Múzeum Alapító Okirata szerinti jogszerű tevékenysége keretében, az abban meghatározott célok megvalósítása érdekében történik. A Rendelet 6. cikk (1) bekezdésének a) pontja értelmében a személyes adatok kezelése jogszerű, ha az adatkezelés az érintett hozzájárulása alapján történik. Ugyancsak jogszerű a személyes adatok kezelése, ha arra a Rendelet 6. cikk (1) bekezdésének b) pontja alapján a szerződés megkötését megelőzően az érintett kérésére történő lépések megtételéhez szükséges adatkezelés, a szerződés megkötését követően a szerződés teljesítéséhez szükséges adatkezelés miatt, vagy a Rendelet 6. cikk (1) bekezdés c) pontja szerint jogi kötelezettség teljesítéséhez szükséges adatkezelés érdekében van szükség.

Az érintett személyes adatait fő szabály szerint a Magyar Nemzeti Múzeum munkavállalói ismerhetik meg feladataik ellátása érdekében. A Magyar Nemzeti Múzeum munkatársai az adatokat a Rendelet adatbiztonsági előírásait szem előtt tartva kezelik.

1. **Adatkezelő**

Az Adatkezelő:

|  |  |
| --- | --- |
| Név:Székhely:Törzskönyvi azonosító szám: Államháztartási egyedi azonosító: Adószám: E-mail:Honlap:Telefonszám: | Magyar Nemzeti Múzeum1088 Budapest, Múzeum krt. 14-16.32122603846715321226-2-42info@mnm.hu[www.mnm.hu](http://www.mnm.hu) |

Az adatkezeléssel kapcsolatos kérdéseivel, észrevételeivel a fenti email címen fordulhat a Magyar Nemzeti Múzeumhoz.

1. **Alapfogalmak**

Személyes adat minden olyan adat, amely alapján egy természetes személy azonosítható. A személyes adatokon belül egyes adatok különlegesen érzékenyek, ezek képezik a személyes adatok különleges kategóriáit, ide tartoznak például a faji vagy etnikai származásra, a vallási, világnézeti meggyőződésre vonatkozó személyes adatok, vagy az egészségügyi adatok.

A jelen Tájékoztató alkalmazásában a Rendelet szerint:

„**érintett**” az a természetes személy, aki közvetlenül vagy közvetett módon azonosítható a rá vonatkozó információ, személyes adat alapján. A Magyar Nemzeti Múzeum jelen Tájékoztatóban tárgyalt adatkezelése tekintetében elsődlegesen az Önkéntes minősül érintettnek, de érintett lehet a hozzátartozó is.

„**személyes adat**”: azonosított vagy azonosítható természetes személyre („**érintett**”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

„**a személyes adatok különleges kategóriái**” („**különleges adat**”): a faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok kezelése tilos. A Rendelet Preambulumának (51) cikke értelmében „*a fényképek kezelését nem szükséges szisztematikusan különleges adatkezelésnek tekinteni, mivel azokra csak azokban az esetekben vonatkozik a biometrikus adatok fogalommeghatározása, amikor a természetes személy egyedi azonosítását vagy hitelesítését lehetővé tevő speciális eszközzel kezelik őket*”.

„**adatkezelés**”: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.

„**adatkezelő**”: az a természetes vagy jogi személy (…), amely a személyes adatok kezelésének céljait és eszközeit önállóan vagy másokkal együtt meghatározza.

1. **Adatszolgáltatás**

A Magyar Nemzeti Múzeum, mint adatkezelő a megadott személyes adatokat nem ellenőrzi. A megadott adatokért kizárólag az Érintett felel. Amennyiben az adatszolgáltatás jogszabályon vagy szerződéses kötelezettségen alapul, az adatszolgáltatás elmaradásának lehetséges következménye, hogy az Érintett nem lehet Önkéntes. A hozzájárulás akkor tekinthető megfelelő jogalapnak az adatkezelésre, ha önkéntes, konkrét, egyértelmű és megfelelő tájékoztatáson alapul. Az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét. A hozzájárulás visszavonását ugyanolyan egyszerű módon kell lehetővé tenni, mint annak megadását. Fénykép, videó- és hangfelvételek, interjúk vonatkozásban a felvételek elkészítéséhez és nyilvánosságra hozatalához külön-külön hozzájárulás szükséges, kivéve a nyilvános közéleti szereplésről készült felvételeket, valamint tömegfelvételeket, melyek esetén a felvételek elkészítéséhez és felhasználásához az érintett hozzájárulása nem szükséges.

A felvételek felhasználása célhoz kötött, ezért a Magyar Nemzeti Múzeum tájékoztatja az érintetteket, hogy a Múzeum, valamint az általa megbízott harmadik fél ezeket az anyagokat felhasználhatja a Múzeum tevékenységét ismertető anyagaiban, nyilvánosságra hozhatja saját honlapján és más felületein vagy a médiában, idézetek vagy rövid filmrészletek, fényképek közlésével. Személyes különleges adatok esetleges kezelése esetén minden esetben az érintett hozzájárulása alapján történik.

A cselekvőképességében a közérdekű önkéntes tevékenység tekintetében részlegesen korlátozott nagykorú személy önkéntes szerződést csak a törvényes képviselő beleegyezésével köthet.

1. **A Magyar Nemzeti Múzeum javára végzett közérdekű önkéntes**

**tevékenységhez kapcsolódó adatkezelések bemutatása**

* 1. **A résztvevők személyes adatainak köre**

Az önkéntes regisztrációs lapon megadott név, e-mail cím, telefonos elérhetőség (+település megadása), foglakozás, önkéntesnek jelentkezés oka, tevékenységi területek (érdeklődés, képességi erősségek, készségek), beszélt nyelvek nyelvtudás szintje, korábbi önkéntes tapasztalat, önkéntességre vonatkozó tervek (rendelkezésre állás preferált napszakja, időtartama)

Opcionálisan az érintett hozzájárulása alapján fényképes önéletrajz alapján is kezelhet személyes adatot a Magyar Nemzeti Múzeum.

Az adatkezelésekről részletesen az 1. sz. Melléklet rendelkezik.

* 1. **Adattovábbítás**

A Magyar Nemzeti Múzeum az önkéntesre vonatkozó tényt, adatot, véleményt harmadik személlyel csak törvényben meghatározott esetben vagy az önkéntes hozzájárulásával közli. Az önkéntesre vonatkozó adatok statisztikai célra felhasználhatók és statisztikai célú felhasználásra - személyazonosításra alkalmatlan módon - átadhatóak. A Magyar Nemzeti Múzeum az önkéntesre vonatkozó adatot a Központi Statisztikai Hivatal részére - a hivatalos statisztikáról szóló 2016. évi CLV. törvény (a továbbiakban: „**HStv.**”) 28. §-ával összhangban a statisztikai cél előzetes igazolása alapján, az ahhoz szükséges mértékben - statisztikai célra egyedi azonosításra alkalmas módon, térítésmentesen átadja és az a Központi Statisztikai Hivatal által statisztikai célra felhasználható. Az átvett adatok körét és az adatátvétel részletszabályait az HStv. 28. §-ában meghatározott együttműködési megállapodásban kell rögzíteni.

Bíróság, ügyészség, egyéb hatóság (pl. Nemzeti Adatvédelmi és Információszabadság Hatóság, rendvédelmi szervek, adóhatóság) részére az Magyar Nemzeti Múzeum megkeresésre továbbítja a megismerni kívánt adatokat a megkeresés céljának megvalósításához elengedhetetlenül szükséges mértékben. A Magyar Nemzeti Múzeum az érintett személyes adatait az Európai Gazdasági Térség államain kívüli harmadik országba vagy nemzetközi szervezethez nem továbbítja.

A Magyar Nemzeti Múzeum által a jelen Adatkezelési Tájékoztató hatálya alá tartozó adatkezelések körében igénybe vett adatfeldolgozók listáját, az általuk végzett tevékenységet a 2. sz. Melléklet tartalmazza.

1. **Az érintettek adatkezeléssel összefüggő jogai**
	1. **Tájékoztatás kéréshez való jog**

Az érintettet megilleti a jog, hogy a személyes adatai kezelésére, valamint a jogai érvényesítésére vonatkozóan tájékoztatást kapjon. Ennek keretében az érintett írásban tájékoztatást kérhet arról, hogy

1. milyen személyes adatait,
2. milyen jogalapon,
3. milyen adatkezelési cél miatt,
4. milyen forrásból,
5. mennyi ideig kezeli,
6. alkalmaz-e adatfeldolgozót, ha igen, az esetleges adatfeldolgozó nevéről, címéről és az adatkezeléssel összefüggő tevékenységéről,
7. az Adatkezelő kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait,
8. az esetleges adatvédelmi incidens körülményeiről, hatásairól és az elhárítására megtett intézkedésekről.

Amennyiben ilyen igénye van, kérjük forduljon írásban (e-mailben) a Magyar Nemzeti Múzeumhoz. A Magyar Nemzeti Múzeum a kért információkat a jelen Adatkezelési Tájékoztatóban foglaltak alapján, írásban fogja megadni. A Magyar Nemzeti Múzeum a kérelem teljesítését megtagadhatja, ha bizonyítja, hogy nem áll módjában az érintettet azonosítani.

**6.2 Hozzáférési jog**

Ha a Magyar Nemzeti Múzeumnál az érintettre vonatkozó adatkezelés folyamatban van, akkor az érintett jogosult arra, hogy hozzáférést kapjon a kezelt személyes adatokhoz és az alábbi információkhoz: az adatkezelés céljai, az érintett személyes adatok kategóriái, azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai, ha az adatokat nem az érintettől gyűjtötték, a forrásukra vonatkozó minden elérhető információ, az automatizált döntéshozatal ténye, ideértve a profilalkotást is.

Az érintett ez irányú kérésére a Magyar Nemzeti Múzeum rendelkezésére bocsátja az adatkezelés tárgyát képező személyes adatok másolatát. Ha az érintett elektronikus úton nyújtotta be a kérelmet, vagy ha a személyes adatok kezelése elektronikus úton valósul meg, kivéve, ha az Érintett kifejezetten másként kéri. A Magyar Nemzeti Múzeum az érintett kérelmére indokolatlan késedelem nélkül, de legkésőbb 30 napon belül válaszol, és amennyiben bármely kérelmének nem tesz eleget, indokolnia kell azt. A személyes adatok másolata iránti kérelem teljesítése alapesetben díjmentesen történik. A Magyar Nemzeti Múzeum az adminisztratív költségeken alapuló, észszerű mértékű díjat számíthat fel az egynél több példányszámban igényelt másolatokért, illetve abban az esetben, ha az adatigénylés érintett által igényelt módjánál egyszerűbb, gyorsabb, költséghatékonyabb mód is elérhető lenne.

Az érintett jogosult továbbá információt kapni a valamely felügyeleti hatósághoz címzett panasz benyújtásának jogáról, valamint arról, hogy hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen.

* 1. **Helyesbítéshez való jog**

Az érintett jogosult arra, hogy írásban előterjesztett kérésére a Magyar Nemzeti Múzeum indokolatlan késedelem nélkül helyesbítse, módosítsa az érintettre vonatkozó pontatlan személyes adatokat. A kéréshez a pontosított adat okirattal történő igazolása szükséges. Az adatkezelés célját figyelembe véve, az érintett jogosult arra is, hogy kérje a hiányos személyes adatok kiegészítését. A kiegészítés az érintett által tett kiegészítő nyilatkozat útján történhet.

* 1. **Törléshez való jog („az elfeledtetéshez való jog”)**

A Rendelet 17. cikke alapján az érintett jogosult arra, hogy kérésére az adatkezelő indokolatlan késedelem nélkül törölje az érintettre vonatkozó személyes adatokat, ha az alábbi indokok valamelyike fennáll:

a) a személyes adatokra már nincs szükség abból a célból, amelyből azokat gyűjtötték vagy más módon kezelték;

b) az érintett visszavonja az adatkezelés alapját képező hozzájárulását, és az adatkezelésnek nincs más jogalapja;

c) az érintett a Rendelet vonatkozó rendelkezése alapján tiltakozik az adatkezelése ellen, és nincs elsőbbséget élvező jogszerű ok az adatkezelésre, vagy az érintett azért tiltakozik az adatkezelés ellen, mert az közvetlen üzletszerzés érdekében történt (ideértve a profilalkotást is);

d) a személyes adatokat jogellenesen kezelték;

e) a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;

f) a személyes adatok gyűjtésére közvetlenül gyermekeknek kínált, információs társadalommal összefüggő szolgáltatások kínálásával kapcsolatosan került sor.

Az adatkezelő nem köteles törölni az adatokat, amennyiben az adatkezelés az alábbi okokból szükséges:

a) az alapjogok gyakorlása céljából (a véleménynyilvánítás szabadságához és tájékozódáshoz való jog gyakorlása céljából);

b) kötelező adatkezelés esetén (a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése céljából);

c) közérdekből (pl. a közérdekű archiválás céljából, tudományos és történelmi kutatási célból vagy statisztikai célból, amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést); vagy

d) jogi igények előterjesztéséhez, érvényesítéséhez, illetve védelméhez.

A törléshez való jog továbbá nem alkalmazható olyan esetben, amikor az adatkezelés időtartamát jogszabály határozza meg. Ha a Magyar Nemzeti Múzeum olyan személyes adatot köteles törölni, amelyet előzőleg más címzettek felé továbbított, az elérhető technológia és a megvalósítás költségeinek figyelembevételével megteszi az észszerűen elvárható lépéseket annak érdekében, hogy tájékoztassa a többi adatkezelőt, hogy az érintett kérelmezte a szóban forgó személyes adatok törlését. A kivételi szabályok ebben az esetben is érvényesek.

* 1. **Adatkezelés korlátozásához (zároláshoz) való jog**

A Rendelet 18. cikke alapján az érintett írásban kérheti, hogy a Magyar Nemzeti Múzeum korlátozza az adatkezelést, ha az alábbiak valamelyike teljesül:

a) az érintett vitatja a személyes adatok pontosságát (ez esetben a korlátozás arra az időtartamra vonatkozik, amely lehetővé teszi, hogy a Magyar Nemzeti Múzeum ellenőrizze a személyes adatok pontosságát);

b) az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;

c) a Magyar Nemzeti Múzeumnak már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

d) az érintett a Rendelet vonatkozó rendelkezése szerint tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy a Magyar Nemzeti Múzeum, mint adatkezelő jogos érdekei elsőbbséget élveznek-e az az érintett jogos érdekeivel szemben.

Ha az adatkezelés korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni. A Magyar Nemzeti Múzeum az adatkezelés korlátozásának feloldásáról előzetesen tájékoztatja az érintettet, akinek a kérésére az adatkezelést korlátozták.

* 1. **Adatok hordozhatóságához való jog**

A Rendelet 20. cikke alapján kérheti, hogy a rá vonatkozó, az általa a Magyar Nemzeti Múzeum rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt a Magyar Nemzeti Múzeum akadályozná, ha:

1. az adatkezelés a Rendelet 6. cikk (1) bekezdésének a) pontja vagy 9. cikk (2) bekezdésének f) pontja szerinti hozzájáruláson vagy
2. a Rendelet 6. cikk (1) bekezdés b) pontja szerinti szerződéses jogalapon alapul; és
3. az adatkezelés automatizált módon történik.

Az adatok hordozhatóságához való jog gyakorlása során az érintett jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

A Magyar Nemzeti Múzeum felhívja a figyelmet az adathordozhatóság jogának a fentiek szerinti konjunktív feltételek együttes fennállása esetén történő gyakorolhatóságára (tehát ha az adatkezelés hozzájáruláson vagy szerződésen alapul és az adatkezelés automatizált módon történik). Ennek megfelelően az adathordozhatósághoz való jog a törvényi előírás alapján kezelt adatokra nem terjed ki és mivel a Rendelet 29. cikke alapján létrehozott Adatvédelmi Munkacsoport iránymutatása értelmében, az adathordozhatóság joga csak az automatizált módon történő adatkezelésekre alkalmazható, így az a papír alapú adatkezelésre nem vonatkozik.

* 1. **Tiltakozáshoz való jog**

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a Magyar Nemzeti Múzeum jogos érdekén alapuló (Rendelet 6. cikk (1) bek. f) pontja) kezelése ellen. Ebben az esetben a Magyar Nemzeti Múzeum a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

1. **A jogok gyakorlása**

 A Magyar Nemzeti Múzeum indokolatlan késedelem nélkül, de mindenféleképpen a kérelem beérkezésétől számított 30 napon belül tájékoztatja az érintettet a kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról a Magyar Nemzeti Múzeum a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve ha az érintett azt másként kéri. Ha a Magyar Nemzeti Múzeum nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával. A Magyar Nemzeti Múzeum a tájékoztatáshoz való jog alapján igényelt információkat és az egyes jogok gyakorlásával összefüggő tájékoztatást és intézkedést alapesetben díjmentesen biztosítja. Ha azonban az érintett kérelme egyértelműen megalapozatlan vagy – különösen ismétlődő jellege miatt – túlzó, a Magyar Nemzeti Múzeum, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:

a) észszerű összegű díjat számíthat fel, vagy

b) megtagadhatja a kérelem alapján történő intézkedést.

A kérelem egyértelműen megalapozatlan vagy túlzó jellegének bizonyítása az Alapítványt terheli.

**VIII. Jogorvoslat**

Az érintett jogosult arra, hogy panaszt tegyen egy felügyeleti hatóságnál – különösen a szokásos tartózkodási helye, a munkahelye vagy a feltételezett jogsértés helye szerinti tagállamban –, ha megítélése szerint a rá vonatkozó személyes adatok kezelése megsérti a Rendeletet, vagy ha az illetékes felügyeleti hatóság nem foglalkozik a panasszal, vagy három hónapon belül nem tájékoztatja az érintettet a benyújtott panasszal kapcsolatos eljárási fejleményekről vagy annak eredményéről, az egyéb közigazgatási vagy nem bírósági útra tartozó jogorvoslatok sérelme nélkül, az érintett jogosult az adatkezelő – illetőleg az adatfeldolgozó tevékenységi körébe tartozó adatkezelési műveletekkel összefüggésben – az adatfeldolgozó ellen bírósághoz fordulni. a Magyar Nemzeti Múzeum adatkezelési gyakorlatára vonatkozó esetleges panaszával az érintett Nemzeti Adatvédelmi és Információszabadság Hatósághoz (röviden: NAIH, cím: 1055 Budapest, Falk Miksa u. 9-11., postacím: 1363 Budapest, Pf.: 9., telefon: +36 (1) 391-1400, + 36 30 683 5969, + 36 30 549 6838, fax: +36 (1) 391-1410, e-mail: ugyfelszolgalat@naih.hu, honlap: https://www.naih.hu), vagy bírósághoz fordulhat. A per elbírálása az illetékes Törvényszék hatáskörébe tartozik. A per - az érintett választása szerint - az érintett lakóhelye vagy tartózkodási helye szerinti Törvényszék előtt is megindítható.

**IX. Adatbiztonsági intézkedések**

A Magyar Nemzeti Múzeum gondoskodik az általa kezelt személyes adatok biztonságáról. A személyazonosító adatok kezelése és feldolgozása során biztosítja az adatok biztonságát véletlen vagy szándékos megsemmisítéssel, megsemmisüléssel, megváltoztatással, károsodással, nyilvánosságra kerüléssel szemben, továbbá, hogy azokhoz illetéktelen személy ne férjen hozzá. Annak érdekében, hogy biztosítani tudja az adatok védelmét, a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen, a tudomány és technológia állása és a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembe vételével megteszi azokat a technikai és szervezési intézkedéseket, és kialakítja azokat az eljárási szabályokat, amelyek biztosítják a felvett, tárolt, illetve kezelt adatok védettségét. A Magyar Nemzeti Múzeum felhív minden olyan harmadik személyt, akiknek az adatokat bármilyen jogalappal továbbítja vagy átadja, hogy tegyen eleget az adatbiztonság követelményének.

A papír alapon kezelt személyes adatok biztonsági követelményei:

- a személyes adatot csak az arra jogosultak ismerhetnek meg, azokhoz illetéktelenek nem férhetnek hozzá, illetéktelenekkel nem közölhetők,

- az iratokat kulccsal jól zárható, száraz, tűz- és vagyonvédelmi berendezéssel ellátott helységben kell elhelyezni,

- az adatkezelést végző személy a munkavégzés közben csak úgy hagyhatja el az irodát vagy azt a helyiséget, ahol az adatkezelés folyik, hogy az iratokat elzárja vagy a helyiséget bezárja,

- a munkavégzés befejezése után az iratokat el kell zárni.

A számítógépen tárolt személyes adatok védelmének biztonsági követelményeinek érvényesülése érdekében:

- a számítógépen tárolt személyes adatokhoz csak érvényes, személyre kiadott, azonosítható jogosultsággal lehet hozzáférni,

- az informatikai rendszereket tűzfal védi, és vírusvédelemmel vannak ellátva,

- a személyes adatok kezelése során a számítógépeken folyamatos, a hálózati rendszereken rendszeres biztonsági mentés történik.

**X. Az adatkezelési tájékoztató hatálybalépése, későbbi módosítása**

A jelen Adatkezelési Tájékoztató hatálybalépésének napja: 2022. \_\_\_\_\_\_\_\_\_\_\_ \_\_. A Magyar Nemzeti Múzeum fenntartja a jogot, hogy a jelen Tájékoztatót egyoldalúan, előzetes értesítés nélkül - a módosítás közzétételét követő hatállyal - módosítsa, frissítse.

1. **sz. Melléklet**

|  |
| --- |
| **Önkéntesekkel kapcsolatos adatkezelések** |
|  |
| kezelt személyes adatok köre (nem különleges adat), az adatkezelés célja, jogalapja és az adatok megőrzésének ideje |
| **Kezelt adatok köre: személyazonosító és kapcsolattartási adatok** | **Adatkezelés célja** | **Adatkezelés jogalapja** | **Megőrzési idő** |
| név, születési hely és idő, lakóhely, megye, járáse-mail cím, telefonszámok (otthoni, mobil, munkahelyi) foglalkozás, szakképzettség, saját GPS készülékkel való rendelkezés, terepi programok helyszínei megközelítésének módja | Adatlap felvétele, önkéntesi megállapodás előkészítése | A Rendelet 6. cikk (1) bekezdésének b) pontja (a szerződés megkötését megelőzően az érintett kérésére történő lépések megtételéhez szükséges adatkezelés, a szerződés megkötését követően a szerződés teljesítéséhez szükséges adatkezelés)és a Rendelet 6. cikk (1) bekezdésének e) pontja (az adatkezelés közérdekű feladat végrehajtásához szükséges) | Ha a megállapodás nem jön létre, az adatok törlésre kerülnek. A megállapodás létrejötte esetén, az önkéntesi jogviszony megszűnését követően öt évig. |
| név, születési hely és idő, anyja neve, lakcím | Önkéntesi megállapodás teljesítése | A Rendelet 6. cikk (1) bekezdése b) pontja (a szerződés teljesítéséhez szükséges adatkezelés) | Az önkéntesi jogviszony megszűnését követő öt évig. |
| a) az önkéntes természetes személyazonosító adatait, valamint, ha az önkéntes nem magyar állampolgár, az állampolgárságát,b) az önkéntes lakóhelyét, ennek hiányában tartózkodási, illetve szálláshelyét,c) kiskorú önkéntes és cselekvőképességében a közérdekű önkéntes tevékenység tekintetében részlegesen korlátozott önkéntes esetén a törvényes képviselő természetes személyazonosító adatait és lakóhelyét, ennek hiányában tartózkodási helyét,d) a 6. § (1) bekezdésének a)-c) pontjában meghatározottakat ,e) közérdekű önkéntes tevékenység megkezdésének időpontját, valamintf) azt az időpontot, amikor a jogviszony hatálya megszűnik. | Nyilvántartás vezetése azokról az önkéntesekről, akikkel a megkötött önkéntes szerződést nem foglalták írásba | A Rendelet 6. cikk (1) bekezdés c) pontja (jogi kötelezettség teljesítéséhez szükséges adatkezelés) 2005. évi LXXXVIII. tv.14. § | Az önkéntesi jogviszony megszűnését követő öt évig |
| **Egyéb adatkezelés** |
| név, e-mail cím, önként megadott egyéb adatok | jelentkezés önkéntesnek(üzenetküldés) | A Rendelet 6. cikk (1) bekezdés a) pontja (az érintett hozzájárulása) | Hozzájárulás visszavonásáig |
| név, lakcím, telefonszám, e-mail cím, foglalkozás, önként megadott egyéb személyes adatok | Kapcsolattartás azokkal az önkéntesekkel, akikkel a megkötött önkéntes szerződést nem foglalták írásba | A Rendelet 6. cikk (1) bekezdés a) pontja (az érintett hozzájárulása) | Hozzájárulás visszavonásáig |
| Fénykép, videó vagy hangfelvétel | Médiamegjelenés az Adatkezelő tevékenységével kapcsolatban | A Rendelet 6. cikk (1) bekezdés a) pontja (az érintett hozzájárulása) Nincs szükség az érintett hozzájárulására a felvétel elkészítéséhez és az elkészített felvétel felhasználásához tömegfelvétel és nyilvános közéleti szereplésről készült felvétel esetén (Ptk. 2:48. § (2) bek.) | Hozzájárulás visszavonásáig |
| Fénykép, videó vagy hangfelvétel, interjú | Médiamegjelenés az Adatkezelő honlapján | A Rendelet 6. cikk (1) bekezdés a) pontja (az érintett hozzájárulása) Nincs szükség az érintett hozzájárulására a felvétel elkészítéséhez és az elkészített felvétel felhasználásához tömegfelvétel és nyilvános közéleti szereplésről készült felvétel esetén (Ptk. 2:48. § (2) bek.) | Hozzájárulás visszavonásáig |

|  |
| --- |
| A kezelt személyes különleges adatok köre, az adatkezelés célja, jogalapja és az adatok megőrzésének ideje |
| **Kezelt adatok köre**  | **Adatkezelés célja** | **Adatkezelés jogalapja** | **Megőrzési idő** |
| Büntetlen előélet és a végzett tevékenység folytatását kizáró foglalkozástól eltiltás hatálya alatt nem állás | Az Önkéntes alkalmasságának dokumentálása | A Rendelet 6. cikk (1) bekezdésének f) pontja (az adatkezelő jogos érdeke) és a Rendelet 9. cikk (2) bekezdés b) pontja [különleges adatok kezelése abban az esetben, ha megfelelő garanciákról rendelkező uniós vagy tagállami jog (a bűnügyi nyilvántartási rendszerről, az Európai Unió tagállamainak bíróságai által magyar állampolgárokkal szemben hozott ítéletek nyilvántartásáról, valamint a bűnügyi és rendészeti biometrikus adatok nyilvántartásáról szóló 2009. évi XLVII. törvény) illetve tagállami jog szerinti kollektív szerződés ezt lehetővé teszi] | Az önkéntesi jogviszony megszűnéséig. |